pythainlp/thai-wiki-dataset-v4 huggingface dataset:
หลอดลมโป่งพอง

หลอดลมโป่งพอง  คือภาวะที่บางส่วนของทางหายใจในปอดขยายขนาดขึ้นอย่างถาวร ผู้ป่วยมักมีอาการไอเรื้อรังแบบมีเสมหะ อาการอื่นๆ เช่น หายใจลำบาก ไอเป็นเลือด และเจ็บหน้าอก อาจมีอาการหายใจมีเสียงหวีดหรือนิ้วปุ้มร่วมด้วยก็ได้ ผู้ป่วยโรคนี้อาจมีการติดเชื้อในปอดซ้ำได้บ่อยๆ
หลอดลมโป่งพองอาจเป็นผลจากโรคติดเชื้อหรือโรคที่ไม่ได้เป็นมาตั้งแต่กำเนิดได้หลายอย่าง เช่น ปอดอักเสบ วัณโรค ภูมิคุ้มกันผิดปกติ และอาจเป็นจากโรคทางพันธุกรรมตั้งแต่กำเนิด เช่น ซิสติกไฟโบรซิส ซึ่งผู้ป่วยซิสติกไฟโบรซิสแทบทุกคนในที่สุดแล้วจะมีภาวะหลอดลมโป่งพองรุนแรงตามมาได้ หากไม่นับรายที่เกิดจากซิสติกไฟโบรซิสแล้วผู้ป่วยหลอดลมโป่งพองร้อยละ 10-50 เกิดขึ้นโดยที่ไม่พบสาเหตุ กลไกของโรคนี้คือเกิดการอักเสบมากเกินไปจนทางหายใจถูกทำลาย หลอดลมที่ได้รับผลกระทบจะขยายใหญ่และสูญเสียความสามารถในการระบายสารคัดหลั่ง สารคัดหลั่งเหล่านี้จะทำให้มีเชื้อแบคทีเรียในเนื้อปอดมากขึ้น ทำให้เกิดการอุดตันทางหายใจ และทำลายทางหายใจให้แย่ลงไปอีก โรคนี้ถือเป็นโรคปอดอุดกั้นชนิดหนึ่ง โรคอื่นๆ ในกลุ่มนี้ เช่น โรคปอดอุดกั้นเรื้อรัง (COPD) และโรคหืด การวินิจฉัยเริ่มจากการสงสัยจากอาการ และยืนยันการวินิจฉัยด้วยการทำซีทีสแกน การเพาะเชื้อจากเสมหะอาจมีประโยชน์สำหรับผู้ป่วยรายที่มีอาการแย่ลงโดยเฉียบพลัน และควรทำอย่างน้อยปีละครั้ง
หลังคาเบงกอล

หลังคาเบงกอล  หมายถึงหลังคาโค้งรูปโดมปลายโค้งลงที่มักพบในสถาปัตยกรรมโมกุลและราชปุตของอินเดียเหนือ เขาใจกันว่าหลังคาแบบนี้พึ่งมาปรากฏในสถาปัตยกรรมของอินเดียเหนือนับตั้งแต่ศตวรรษที่ 16 เป็นต้นมา และมีที่มาย้อนไปถึงหลังคาสานในชนทบทของเบงกอล
ลักษณะสำคัญของหลังคาเบงกอลคือรูปกว้างกึ่งโดม โค้งลงที่ปลายสองด้าน สามารถแบ่งชนิดหลังคาเบงกอลออกเป็นรูปแบบที่พบได้ทั่วไป คือ "โดจาลา" ("do-chala"), "จารจาลา" และ "อัตจาลา"
สาวลับใช้

สาวลับใช้  เป็นภาพยนตร์ไทยสยองขวัญแนวไล่เชือด-เหนือธรรมชาติ ที่กำกับโดยลี ทองคำ เขียนโดยลี ทองคำ และปิยะลักษณ์ ตันติศรีสกุล นำแสดงโดยพลอย ศรนรินทร์ ภาพยนตร์เรื่องนี้ออกฉายทางเน็ตฟลิกซ์ ตั้งแต่วันที่ 9 กรกฎาคม พ.ศ. 2563
หุพพัฬฬิ

หุพฬิ (อักษรโรมัน: Hubli) หรือชื่อทางการ หุพพัฬฬิ (อักษรโรมัน: Hubballi) เป็นนครในรัฐกรณาฏกะ ประเทศอินเดีย เขตมหานครหุพฬิ-ธารวาท ซึ่งรวมกับธารวาท ถือเป็นเขตมหานครที่ใหญ่ที่สุดอันดับสองของรัฐ และใหญ่ที่สุดในกรณาฏกะเหนือ
ธารวาฑ

ธารวาฑ (อักษรโรมัน: Dharwad) หรือ ธารวาร (อักษรโรมัน: Dharwar) เป็นนครในทางเหนือของรัฐกรณาฏกะ ประเทศอินเดีย ศูนย์กลางการปกครองของอำเภอธารวาฑ ในปี 1962 ได้รวมเข้ากับหุพฬิตั้งเป็นเขตมหานครหุพฬิ-ธารวาฑ
ธารวฑมีสถาบันการศึกษามากมาย เช่น สถาบันไอทีอินเดียธารวาฑ หนึ่งใน 25 สถาบันของไอทีอินเดีย, ไอไอทีธารวาฑ หนึ่งใน 23 สถาบันไอไอทีในประเทศ และมหาวิทยาลัยกรณาฏก
หุพฬิ–ธารวาฑ

เขตมหานคร หุพฬิ (อักษรโรมัน: Hubli) และ ธารวาฑ (อักษรโรมัน: Dharwad) เป็นนครคู่ในรัฐกรณาฏกะ ประเทศอินเดีย ประกอบด้วยนครหุพฬิและธารวาฑ ถือเป็นเทศบาลที่ใหญ่ที่สุดอันดับสองของรัฐในแง่ของขนาดพื้นที่และประชากร รองจากเมืองหลวงรัฐ บังกาลอร์ หุพฬิ–ธารวาฑ เป็นเขตมหานครที่ใหญ่ที่สุดเป็นที่สองในรัฐ รองจากนครบังกาลอร์ ธารวาฑเป็นศูนย์กลางการปกครอง ส่วนหุพฬิซึ่งตั้งอยู่ทางตะวันออกเฉียงใต้ ห่างไป 20 กิโลเมตร เป็นศูนย์กลางเศรษฐกิจสำคัญของกรณาฏกะเหนือ รัฐบาลส่วนท้องถิ่นที่ดูแลคือองค์การบริหารเทศบาลหุพฬิ-ธารวาฑ (HDMC)
โสลาปูร์

โสลาปูร์ (อักษรโรมัน: Solapur,) เป็นนครในรัฐมหาราษฏระทางใต้ ใกล้กับพรมแดนรัฐกรณาฏกะ ในประเทศอินเดีย โสลาปูร์ตั้งอยู่บนเส้นทางทางรถและทางรางที่เชื่อมต่อระหว่างมุมไบ, ปูเณ, บังกาลอร์ และ ไฮเดอราบาด รวมถึงมีแขนงเชื่อมต่อไปยังอำเภอกาลพุราคี และ วิชัยปุระในรัฐกรณาฏกะ และนับตั้งแต่ปี 2015 ใีโครงการก่อสร้างท่าอากาศยานโสลาปูร์ขึ้นเพื่อรองรับการเจริญเติบโตของเมือง
โสลาปูร์เป็นผู้นำในการผลิตยาสูบของรัฐ และมีชื่อเสียงจากจาดาร์โสลาปูรี ซึ่งเป็นผ้าขนหนูที่มีชื่อเสียงในระดับโลก
โกฏา

โกฏา (อักษรโรมัน: Kota,), เดิมสะกด "Kotah") เป็นนครในแถบตะวันออกเฉียงใต้ของรัฐราชสถาน ประเทศอินเดีย ตั้งอยู่ราว ทางใต้ของชัยปุระ เมืองหลวงรัฐ บนฝั่งของแม่น้ำจัมพัล มีประชากร 1.2 ล้านคน ถือเป็นเมืองใหญ่สุดอันดับสามของรัฐรองจากชัยปุระ และ โชธปุระ เป็นศูย์กลางการปกครองของอำเภอโกฏา และ มณฑลโกฏา โกฎาเป็นศูนย์กลางการสอนเสริมพิเศษและเตรียมตัวสอบเข้าสมาหวิทยาลัยโดยเฉพาะในสายวิศวกรรมศาสตร์และแพทยศาสตร์ของประเทศ
ในอดีต โกฏาเคยเป็นส่วนหนึ่งของรัฐมหาราชาพุนที และแยกออกมาเป็นรัฐมหาราชาของตนในศตวรรษที่ 16 พระราชวังและสวนจากสมัยรัฐมหาราชายังคงพบได้เป็นสถานที่ท่องเที่ยวในโกฏาปัจจุบัน 
โกฏาเป็นเมืองที่นิยมในวัยรุ่นอินเดียซึ่งเดินทางมาเพื่อเรียนเสริมเตรียมสอบเข้ามหาวิทยาลัยในสายวิศวกรรมศาสตร์และแพทยศาสตร์ โดยเฉพาะเพื่อเตรียมการสอบเข้าอย่าง IIT JEE และ NEET
เศรษฐกิจ.
โกฏเป็นแหล่งค้าขายและแหล่งปลูกฝ้าย, มิลเลต, แป้งสาลี, ผักชี และ เมล็ดน้ำมัน นอกจากนี้ยังมีอุตสาหกรรมทอผ้า สกัดน้ำมันเมล็ด นม และงานประดิษฐ์หัตถกรรมพวกโลหะ นอกจากนี้ยังเป็นที่รู้จักจากอุตสาหกรรมขัดเงาหินซึ่งรู้จักในชื่อ หินโกฏา ซึ่งใช้ในงานปูพื้น 
นับตั้งแต่ราวปี 2000 เป็นต้นมา โกฏาเป็นแหล่งอุตสาหกรรมและธุรกิจติวเสริมพิเศษและผลิตนักเรียนที่ทำคะแนนสอบ IIT-JEE และสอบเข้าแพทย์ด้วยคะแนนสูงมาตลอด ธุรกิจสอนเสริมเพื่อสอบเข้ามหาวิทยาลัยในโกฏาสร้างรายได้กว่า 40,000 ล้านรูปี ซึ่งยังช่วยส่งเสริมเศรษฐกิจในภูมิภาคด้วย ธุรกิจนี้เติบโตสูงมากจนเริ่มส่งผลต่อธุรกิจและอุตสาหกรรมกลุ่มอื่น ๆ ในเมืองโกฏาเอง
ฮิสแปนิคอเมริกันควีน

เรย์นา อิสปาโนอาเมริกานา (Reina Hispanoamericana, Hispanic American Queen) เป็นการประกวดความงามประจำปีเพื่อเฉลิมฉลองมรดก ภาษาและวัฒนธรรมของสเปน เริ่มต้นในปี 1991 ในชื่อ เรนา ซูดาเมริกานา (Reina Sudamericana, South American Queen), ตั้งอยู่ในเมืองซานตากรุซเดลาซิเอร์รา, ประเทศโบลิเวีย ผู้เข้าร่วมถึงปี 2003 ถูกจำกัดให้อยู่ใน 10 ประเทศในอเมริกาใต้ ในปี 2004 ผู้เข้าร่วมจาก ปานามาและคอสตาริกา ในอเมริกากลางได้รับเชิญในปี 2006 ผู้เข้าร่วมจากสาธารณรัฐโดมินิกัน, นิการากัว, เปอร์โตริโก, โปรตุเกส, และสเปน เข้าร่วมในปี 2007 มีการเพิ่มเม็กซิโก, กัวเตมาลา, ฮอนดูรัส และสหรัฐ และเปลี่ยนชื่อเป็น เรย์นา อิสปาโนอาเมริกานา (Reina Hispanoamericana) และในปี 2008 กูราเซาและเฮติถูกเพิ่มเข้ามาในปี 2017 เพิ่มฟิลิปปินส์, แคนาดา และออสเตรเลีย. การประกวดจัดโดย Promociones Gloria ซึ่งตั้งอยู่ในโบลิเวีย มีผู้เข้าแข่งขันมากกว่า 20 คนเข้าร่วมทุกปี
หาวรา

หาวรา (อักษรโรมัน: Howrah, ; ,) หรือ หาโอรา (อักษรโรมัน: Haora) เป็นเมืองใหญ่สุดอันดับสองจองรัฐเบงกอลตะวันตก รองจากโกลกาตา หาวราตั้งอยู่บนฝั่งของแม่น้ำหูฆลี ตรงข้ามกันกับโกลกาตา หาวราเป็นศูนย์กลางการปกครองของอำเภอหาวราและตำบลหาวราสาทร
หาวราเติบโตขึ้นอย่างรวดเร็วและต้องเผชิญกับปัญหาเมืองใหญ่ อย่างการจราจรติดขัด ความหนาแน่นของประชากร และมลภาวะ 
นวนิยายเรื่อง "City of Joy" เล่าเรื่องในสลัมของกัลกัตตา และต่อมากลายเป็นชื่อเล่นของกัลกัตตา แท้จริงแล้วสลัมในเรื่องได้เค้ามาจากสลัมในหาวรา ไม่ใช่ในโกลกาตา
นวีมุมไบ

นวีมุมไบ เป็นนครมีผัง ตั้งอยู่บนชายฝั่งทะเลอาหรับในมณฑลกงกัณ รัฐมหาราษฏระ ประเทศอินเดีย นวีมุมไบถือเป็นส่วนหนึ่งของภูมิภาคมหานครมุมไบ และมีประชากร 1,119,477 คน
พื้นที่นี้เสนอขึ้นพัฒนาเป็นนครใหม่ในปี 1971 เพื่อเป็นนครวางผังใหม่ให้กับมุมไบ โดยรัฐบาลรัฐมหาราษฏระ องค์การรัฐบาล CIDCO จัดตั้งขึ้นใหม่เพื่อดูแล บริหาร และพัฒนานครนวีมุมไบขึ้นใหม่ นวีมุมไบมีพื้นที่อยู่ในสองอำเภอ ได้แก่ฐาเณ และ รายคท นวีมุมไบได้รับการจัดอันดับเป็นนครที่สะอาดที่สุดอันดับสามจาก 73 นคร โดยกระทรวงพัฒนานคร (MoUD) ส่วนหนึ่งของสวัฉภารตอภิยัน
ธนพาท

ธนพาท (อักษรโรมัน: Dhanbad) เป็นนครในรัฐฌารขัณฑ์ มีประชากรมากที่สุดในรัฐเป็นอันกับสองรองจากชมเศทปุระ ธนพาทมีพรมแดนติดกับอำเภอปัศจิมพรธมัน และ ปุรุลิยา ของรัฐเบงกอลตะวันตก ธนพาทได้รับสมญาว่าเป็น "เมืองหลวงถ่านหินของอินเดีย" เนื่องจากเป็นที่ตั้งของเหมืองขุดถ่านหินที่ใหญ่ที่สุดแห่งหนึ่งของประเทศ และเป็นที่ตั้งของสถาบันวิทยาขุดแร่ (ปัจจุบันเป็น ไอไอทีธนพาท) ธนพาทเป็นเมืองที่มีสัญญาณ 4G ครอบคลุมมากที่สุดในประเทศอินเดีย ตามรายงานของโอเพินซิกนัล
ธนพาทเป็นเมืองที่สะอาดที่สุดอันดับที่ 56 ของอินเดีย ตามผลสำรวจปี 2019 สวาฉสุรเวกศาน ถือว่าปรับปรุงขึ้นมากจากการเป็นเมืองที่สกปรกที่สุดในประเทศตามผลสำรวจเดียวกันของปี 2018
เมรฐะ

เมรฐะ (อักษรโรมัน: Meerut, , IAST: "Meraṭha") เป็นนครในอำเภอเมรฐะ รัฐอุตตรประเทศ เมรฐะมีประวัติการตั้งถิ่นฐานย้อนกลับไปได้ถึงอารยธรรมลุ่มแม่น้ำสินธุ เมรฐะตั้งอยู่ ทางเหนือของนิวเดลี และเป็นส่วนหนึ่งอของภูมิภาคราชธานีแห่งชาติ และตั้งอยู่ จากเมืองหลวงรัฐ ลักเนา เมรฐะเป็นผู้ผลิตใหญ่ของผลิตภัณฑ์กีฬาและเครื่องดนตรี เป็นศูนย์กลางการศึกษาแห่งหนึ่งของรัฐ และเป็นที่รู้จักในฐานะเมืองที่เป็นจุดเริ่มต้นของกบฏปี 1857
ไอคาร์ลี่

ไอคาร์ลี่  เป็นซีรีส์โทรทัศน์แนวตลกของสหรัฐอเมริกา ที่สร้างโดย แดน ชไนเดอร์ โดยออกอากาศทางช่องนิคคาโลเดียน ในวันที่ 8 กันยายน 2550 และจบลงในวันที่ 23 พฤศจิกายน 2555 ซีรีส์นำแสดงโดย เมอรานดา คอสโกรฟ, เจนเนตต์ แมคเคอร์ดี, นาธาน เครส, เจอร์รี่ เทรนเนอร์ และโนอาห์ มุงค์
โครงเรื่อง.
เมื่อคาร์ลี เชย์และแซม พัคเก็ตต์เพื่อนสนิทของเธอแสดงตลกด้นสดในการออดิชั่นการแสดงความสามารถพิเศษของโรงเรียน เฟรดดี้ เบนสันผู้เชี่ยวชาญด้านเทคโนโลยีก็บันทึกและโพสต์ทางออนไลน์โดยไม่แจ้งให้ทราบ  หลังจากที่ได้เห็นเคมีเข้ากันและการล้อเล่นที่ลงตัวของสาวๆ ผู้ชมออนไลน์ก็ต่างส่งเสียงเรียกร้องมากขึ้น ดังนั้นพวกเขาจึงตัดสินใจสร้าง iCarly  ทั้งสามคนพบว่าชีวิตวัยรุ่นปกติของพวกเขาต้องวนเวียนอยู่เมื่อพวกเขาค้นพบว่าพวกเขากลายเป็นที่ฮือฮาในโลกออนไลน์ในการแสดงของพวกเขา ซึ่งมีการประกวดความสามารถพิเศษ สูตรอาหาร การแก้ปัญหา และการเต้นแบบสุ่ม ซึ่งได้รับรางวัลระดับนานาชาติ
คาร์ลีอาศัยอยู่ในซีแอตเทิลกับพี่ชายคนโตของเธอและสเปนเซอร์ผู้พิทักษ์ของเธอ และผลิตรายการในสตูดิโอลอฟต์ชั่วคราวบนชั้น 3 ในอพาร์ตเมนต์ของพวกเขา  พ่อของพวกเขา Steven Shay เป็นเจ้าหน้าที่กองทัพอากาศสหรัฐที่ประจำการอยู่บนเรือดำน้ำและมักถูกกล่าวถึง แต่จะพบเห็นได้เฉพาะในตอนสุดท้ายของซีรีส์เรื่อง "iGoodbye"
ราชวงศ์ที่ยี่สิบเก้าแห่งอียิปต์

ราชวงศ์ที่ยี่สิบเก้าแห่งอียิปต์ โดยปกติแล้วจะจัดเป็นราชวงศ์ลำดับที่สี่ในช่วงยุคปลายของประวัติศาสตร์อียิปต์โบราณ เป็นราชวงศ์ที่สถาปนาขึ้นหลังจากการโค่นล้มพระราชบัลลังก์ฟาโรห์อมิร์เตอุส ซึ่งเป็นฟาโรห์เพียงพระองค์เดียวจากราชวงศ์ที่ยี่สิบแปดแห่งอียิปต์ โดยฟาโรห์เนฟอาอารุดที่ 1 ในช่วง 398 ปีก่อนคริสตกาล และสิ้นสุดหลังจากการโค่นล้มพระราชบัลลังก์ของฟาโรห์เนฟอาอารุดที่ 2 ในช่วง 380 ปีก่อนคริสตกาล
ประวัติราชวงศ์.
ฟาโรห์เนฟอาอารุดที่ 1 ทรงสถาปนาราชวงศ์ที่ยี่สิบเก้าขึ้น (ตามเรื่องราวที่เปรากฏอยู่ในบันทึกกระดาษปาปิรัสจากพิพิธภัณฑ์บรูคลิน) โดยการเอาชนะฟาโรห์อมิร์เตอุสในการต่อสู้แบบเปิด และต่อมาก็ทรงสำเร็จโทษพระองค์ที่เมืองเมมฟิส จากนั้นฟาโรห์เนฟอาอารุดที่ 1 ก็จึงทรงสถาปนาเมืองเมนเดสขึ้นเป็นราชธานี
หลังจากการเสด็จสวรรคตของฟาโรห์เนฟอาอารุดที่ 1 ได้เกิดการแบ่งฝักแบ่งฝ่ายแก่งแย่งพระราชบัลลังก์ออกเป็นสองฝ่าย โดยฝ่ายหนึ่งได้หนุนหลังฟาโรห์มูธิส ผู้เป็นพระราชโอรสของฟาโรห์ผู้ล่วงลับ กับอีกฝ่ายหนึ่งที่สนับสนุนฟาโรห์พซัมมูธิส ผู้ที่จะพยายามพระราชอำนาจ ถึงแม้ว่าฟาโรห์พซัมมูธิสจะทรงประสบความสำเร็จในการยึดพระราชบัลลังก์ แต่พระองค์ก็ทรงสามารถครองราชย์ได้เพียงปีเดียวเท่านั้น
ฟาโรห์พซัมมูธิสได้ทรงถูกฟาโรห์ฮาคอร์โค่นพระราชบัลลังก์ โดยฟาโรห์ฮาคอร์ทรงอ้างพระอค์เองนั้นเป็นพระราชนัดดาของฟาโรห์เนฟอาอารุดที่ 1 ในรัชสมัยของฟาโรห์ฮาคอร์ พระองค์ทรงประสบความสำเร็จในการต่อต้านความพยายามของชาวเปอร์เซียที่จะพิชิตพระราชอาณาจักรอียิปต์อีกครั้ง โดยได้รับการสนับสนุนจากเอเธนส์ (จนถึงการทำสนธิสัญญาสงบศึกแห่งอันตัลซิดัสในช่วง 387 ปีก่อนคริสตกาล) และจากกษัตริย์อีวากอรัสที่ 1 แห่งไซปรัส ผู้ก่อกบฏต่อจักรวรรดิอะคีเมนิด ถึงแม้ว่าฟาโรห์เนฟอาอารุดที่ 2 ซึ่งเป็นพระราชโอรสของพระองค์จะทรงขึ้นเป็นฟาโรห์ต่อจากพระองค์เมื่อพระองค์เสด็จสวรรคต แต่ฟาโรห์เนฟอาอารุดที่ 2 ที่มีพระชนมพรราน้อยก็ทรงไม่สามารถรักษาพระราชบัลลังก์ของพระราชบิดาไว้ได้
หลอดลมฝอยอักเสบอุดกั้น

หลอดลมฝอยอักเสบอุดกั้น เป็นโรคที่ทำให้มีการอุดกั้นของทางหายใจขนาดเล็กในปอด (หลอดลมฝอย) จากการอักเสบ ผู้ป่วยอาจมีอาการไอแห้ง หายใจลำบาก หายใจมีเสียงหวีด และรู้สึกเหนื่อยเพลียได้ มักมีอาการแย่ลงในช่วงเวลาหลักสัปดาห์ถึงหลักเดือน เป็นคนละโรคกันกับหลอดลมฝอยอักเสบอุดกั้นปอดอักเสบเรื้อรัง (bronchiolitis obliterans organizing pneumonia) ซึ่งปัจจุบันเปลี่ยนชื่อแล้วเป็นปอดอักเสบเรื้อรังไม่ทราบสาเหตุ (cryptogenic organizing pneumonia)
เมนเดส

เมนเดส (กรีก: , "gen".:) ซึ่งเป็นชื่อภาษากรีกของเมืองดเจเดตในสมัยอียิปต์โบราณ หรือที่รู้จักในภาษาอียิปต์โบราณว่า เพร-บาเนบดเจเดต ("ดินแดนแห่งเทพแกะ เจ้าแห่งเจเดต") และอันเพต เป็นที่รู้จักในปัจจุบัน เช่น เทล เอล-รูบา 
เมืองแห่งนี้ตั้งอยู่บริเวณดินดอนสามเหลี่ยมปากแม่น้ำไนล์ฝั่งตะวันออก  และเป็นเมืองหลักของเขตปกครองคาลำดับที่ 16 (จังหวัด) บริเวณอียิปต์ล่างในสมัยอียิปต์โบราณ จนกระทั่งในช่วงการปกครองอียิปต์ของชาวกรีก-โรมัน เมืองหลักของเขตปกครองก็ย้ายไปยังเมืองธมูอิส ซึ่งทั้งสองเมืองอยู่ห่างกันเพียงไม่กี่ร้อยเมตร เมืองเมนเดสยังเป็นเมืองหลวงของราชอาณาจักรอียิปต์โบราณอีกด้วยในช่วงการปกครองของราชวงศ์ที่ยี่สิบเก้าแห่งอียิปต์ โดยตั้งอยู่บนสาขาแม่น้ำไนล์เมนเดส (ปัจจุบันได้ตื้นเขินไปเสียแล้ว) ห่างประมาณ 35 กิโลเมตร ไปทางทิศตะวันออกของอัล-มันซูเราะห์
ฟิเดล ซันเชซ เอร์นันเดซ

ฟิเดล ซันเชซ เอร์นันเดซ (7 กรกฎาคม พ.ศ. 2460 – 28 กุมภาพันธ์ พ.ศ. 2546) เป็นนักการเมืองชาวเอลซัลวาดอร์และประธานาธิบดีเอลซัลวาดอร์ระหว่าง พ.ศ. 2510–2515 ในช่วงเวลาที่เขาเป็นประธานาธิบดี เขาต้องเผชิญกับสงครามฟุตบอลและความวุ่นวายทางเศรษฐกิจ
วสอี

วสอี (อักษรโรมัน: Vasai, ] ตามภาษามราฐีและกงกณี หรือเดิมทีสะกด "Bajipur") หรือชื่อเดิม บาสเซน  เป็นนครใกล้กับย่านชานเมืองของมุมไบ ตั้งอยู่ในอำเภอปาลฆาร วสอีและวิรารรวมกันเป็นเขตมหานครวสอี-วิราร
ในอดีต โปรตุเกสในกัวและดามาวน์สร้างป้อมบาสเซนขึ้นในวสอีเพื่อป้องกันอาณานิคมของตน จนกระทั่งบอมเบย์และบาสเซนของโปรตุเกสถูกยึดครองคืนโดยชาวมราฐาในสมัยจักรวรรดิเปศวะหลังสิ้นสุดการยุทธ์ที่วสอีในปี 1739 เจ้าอาณานิคมอังกฤษเข้ายึดครองวสอีจากจักรวรรดิมราฐาในปี 1780 หลังการรบในสงครามอังกฤษกับมราฐาครั้งที่ 1
วิราร

วิราร (อักษรโรมัน: Virar, ออกเสียง: ]) เป็นนครริมฝั่งในอำเภอปาลฆาร รัฐมหาราษฏระ วิรารและวสอีรวมกันเป็นเขตมหานครวสอี-วิรารภายใต้การดูแลขององค์การเทศบาลนครวสอี-วิราร เมืองตั้งอยู่ทางเหนือของมุมไบและเป็นส่วนชายขอบของภูมิภาคมหานครมุมไบ
สถานีรถไฟสำคัญของวิรารคือสถานีรถไฟวิราร และเป็นสถานีสำคัญหนึ่งของสายรถชานเมืองมุมไบ
วสอี-วิราร

วสอี-วิราร (อักษรโรมัน: Vasai-Virar) เป็นการรวมกลุ่มของเทศบาลสี่เทศบาล ได้แก่ วสอี, วิราร, นาลาโสปารา และ นวคฤห์-มานิกปุระ เป็นเชตมหานครในมณฑลกงกัณ รัฐมหาราษฏระ ประเทศอินเดีย นครคู่นี้เป็นส่วนหนึ่งของภูมิภาคมหานครมุมไบ (MMR) และรวมกันเป็นเมือใหญ่สุดอันดับห้าของรัฐมหาราษฏระ
ฟะรีดาบาด

ฟะรีดาบาด (อักษรโรมัน: Faridabad) เป็นนครที่มีประชากรมากที่สุดในรัฐหรยาณา และเป็นส่วนหนึ่งของภูมิภาคราชธานีเดลี ถือเป็นหนึ่งในเมืองปริมณฑลที่สำคัญของเดลี และตั้งอยู่ห่างไป 284 กิโลเมตรจากจัณฑีครห์ เมืองหลวงของรัฐ ทางตะวันออกมีแม่น้ำยมุนาไหลผ่านเป็นพรมแดนกับรัฐอุตตรประเทศ รัฐบาลอินเดียระบุให้ฟะรีดาบาดเป็นหนึ่งในเมืองที่เข้าร่วมโครงการสมาร์ตซิตีในปี 2016 
ฟะรีดาบาดเป็นศูนย์กลางอุตสาหกรรมที่สำคัญของหรยาณา โดย 50% ของภาษีที่รัฐเก็บมาจากฟะรีดาบาดและคุรุคราม
รางจี

รางจี  เป็นเมืองหลวงของรัฐฌารขัณฑ์ ประเทศอินเดีย ในอดีตเคยเป็นศูนย์กลางของขบวนการฌารขัณฑ์ ที่เรียกร้องการแยกออกมาตั้งเป็นรัฐแยกจากพื้นที่ต่าง ๆ ในรัฐพิหาร, รัฐโอริศา, รัฐเบงกอลตะวันตก ท้ายที่สุดขบวนการสำเร็จในการตั้งรัฐฌารขัณฑ์ขึ้นใหม่ในปี 2000 โดยแยกออกจากอำเภอโจตนาคปุระและสานตาลปรคณะของรัฐพิหาร รางจีเป็นหนึ่งในเมืองภายใต้โครงการสมาร์ตซิตีของรัฐบาลอินเดีย
สมัยบริติชราช รางจีเป็นเมืองหลวงฤดูร้อนของรัฐพิหาร อันเนื่องมาจากในฤดูหนาว รางจีมีอากาศที่หนาวเย็นมาก รางจียังเป็นหนึ่งในเมืองที่เก่าแก่ที่สุดของรัฐฌารขัณฑ์ โดยมีสถานที่โบราณเช่นชคันนาถมนเทียร
ราชวงศ์ที่ยี่สิบแปดแห่งอียิปต์

ราชวงศ์ที่ยี่สิบแปดแห่งอียิปต์ มักจะจัดเป็นราชวงศ์ลำดับที่สามในสมัยยุคปลายตามประวัติศาสตร์อียิปต์โบราณ ราชวงศ์ที่ยี่สิบแปดปกครองอยู่ในช่วงตั้งแต่ 404 ถึง 398 ปีก่อนคริสตกาล และประกอบด้วยฟาโรห์เพียงพระองค์เดียวนามว่า อไมร์เตอุส (อเมนอิร์ดิส) หรือที่รู้จักในพระนาม พซัมเตกที่ 5 หรือ พซัมเมติคัสที่ 5 โดยฟาโรห์อไมร์เตอุสน่าจะเป็นหลานชายของอไมร์เตอุสแห่งซาอิส ซึ่งเป็นผู้นำการก่อกบฏต่อผู้ปกครองท้องถิ่นที่ขึ้นกับจักรวรรดิอะคีเมนิด นามว่า อะเคเมเนส ในช่วงระหว่าง 465 – 463 ปีก่อนคริสตกาลกับผู้ปกครองกบฏนามว่า อินารัส ผู้ซึ่งเป็นพระราชนัดดาของฟาโรห์พซัมเตกที่ 3
ประวัติราชวงศ์.
ราว 411 ปีก่อนคริสตกาล ฟาโรห์อไมร์เตอุส ซึ่งเป็นชาวอียิปต์พื้นเมืองได้ทรงก่อกบฏต่อกษัตริย์ดาริอุสที่ 2 ซึ่งเป็นกษัตริย์แห่งจักรวรรดิอะคีเมนิด และเป็นฟาโรห์พระองค์สุดท้ายจากราชวงศ์ที่ยี่สิบเจ็ดแห่งอียิปต์ ฟาโรห์อไมร์เตอุสทรงประสบความสำเร็จในการขับไล่ชาวเปอร์เซียออกจากเมืองเมมฟิสใน 405 ปีก่อนคริสตกาลด้วยความช่วยเหลือจากทหารรับจ้างชาวครีต และใน 404 ปีก่อนคริสตกาล หลังจากการเสด็จสวรรคตของกษัตริย์ดาริอุส ฟาโรห์อไมร์เตอุสทรงได้ประกาศตนว่าเป็นฟาโรห์แห่งอียิปต์ ถึงแม้ว่ากษัตริย์อาร์ตาเซอร์ซีสที่ 2 ผู้ซึ่งเป็นองค์รัชทายาทของกษัตริย์ดาริอัส ในฐานะกษัตริย์แห่งเปอร์เซียพยายามที่จะนำกองทัพเพื่อเข้ายึดอียิปต์กลับ แต่พระองค์กลับไม่สามารถทำได้เนื่องจากปัญหาทางการเมืองกับไซรัส ผู้เยาว์ ซึ่งเป็นพระอนุชาของพระองค์ และสิ่งนี้ส่งผลให้ฟาโรห์อไมร์เตอุสมีอำนาจมากขึ้นสำหรับปกครองเหนือดินแดนอียิปต์
ไม่ค่อยทราบเกี่ยวกับรัชสมัยของ ฟาโรห์อไมร์เตอุส และไม่พบอนุเสาวรีย์จากราชวงศ์นี้เลย
ใน 398 ปีก่อนคริสตกาล ฟาโรห์อไมร์เตอุสทรงถูกโค่นล้มพระราชบัลลังก์และทรงถูกสำเร็จโทษโดยฟาโรห์เนฟอาอารุดที่ 1 จึงเป็นจุดสิ้นสุดการปกครองของราชวงศ์ที่ยี่สิบแปดแห่งอียิปต์ และเป็นจุดเริ่มต้นการปกครองของราชวงศ์ที่ยี่สิบเก้าแห่งอียิปต์
โคเรียนมูวีเดตาเบส

<table class="infobox" style="width: 22em"></table>
โคเรียนมูวีเดตาเบส (KMDb) เป็นฐานข้อมูลออนไลน์ของประเทศเกาหลีใต้ ที่เกี่ยวกับภาพยนตร์เกาหลี, แอนิเมชัน, นักแสดง, รายการโทรทัศน์ และทีมงานฝ่ายผลิต รวมถึงข้อมูลอื่น ๆ ที่เกี่ยวข้อง "โคเรียนมูวีเดตาเบส" เปิดตัวเมื่อเดือนกุมภาพันธ์ ค.ศ. 2006 โดยโคเรียนฟิล์มอาร์ไคฟ์ แม้ว่าจะนำรูปแบบมาจากเว็บไซต์เชิงพาณิชย์ของสหรัฐอย่างอินเทอร์เน็ตมูวีเดตาเบส แต่"โคเรียนมูวีเดตาเบส" เป็นเว็บไซต์สาธารณะ
ครามเทวดา

ครามเทวดา  เป็นเทพารักษ์ของพื้นที่หนึ่ง ๆ ตามคติของศาสนาฮินดู นิยมบูชาทั่วไปในหมู่บ้านของประเทศอินเดีย
ครามเทวดามีที่มาที่แตกต่างกัน และมีการบูชาในฐานะผู้ปกปักรักษาผู้อยู่อาศัยของหมู่บ้านจากภยันตรายต่าง ๆ และมีความเชื่อว่าถ้าหากบูชาโดยบกพร่องอาจจะนำมาสู่ภัยอันตรายต่าง ๆ สู่หมู่บ้านได้ ในแถบอินเดียใต้มักปรากฏครามเทวดาในรูปสตรี ในภูมิภาคนี้ เทวสตรีประจำหมู่บ้านยังมีศักดิ์ในฐานะเทพีแห่งการมีลูก และจะตั้งบูชาภายในขอบเขตหมู่บ้าน
คำว่า "ครามะ" มาจากภาษาสันสกฤต แปลว่าหมู่บ้าน เมื่อนำมารวมกับเทวดา จึงมีความหมายง่าเทวดาประจำหมู่บ้าน
น้องใหม่ร้ายบริสุทธิ์

น้องใหม่ร้ายบริสุทธิ์ หรือ น้องใหม่ร้ายบริสุทธิ์ เดอะซีรีส์ (ชื่อเดิม: 6/16 ร้ายบริสุทธิ์) เป็นซิตคอมไทยที่สร้างขึ้นโดยบริษัทบรอดคาซท์ ไทย เทเลวิชั่น มีเนื้อหาเกี่ยวกับวัยรุ่นที่กำลังศึกษาอยู่ในชั้นมัธยมศึกษาปีที่ 6 ซึ่งออกอากาศทางสถานีโทรทัศน์ไทยทีวีสีช่อง 3 ตั้งแต่วันที่ 24 มีนาคม พ.ศ. 2539 จนถึงวันที่ 3 พฤศจิกายน พ.ศ. 2561 โดยได้มีการออกอากาศตอนสุดท้าย ในชื่อตอน "Farewell...เก็บไว้เป็นความทรงจำ" เป็นระยะเวลา 22 ปี โดยออกอากาศทั้งหมด 1,017 ตอน เป็นละครประวัติศาสตร์ที่ออกอากาศยาวนานที่สุดของประเทศไทย นอกจากนี้ยังได้สร้างชื่อเสียงให้แก่นักแสดงในวงการบันเทิง อาทิ เขตต์ ฐานทัพ, สราวุธ มาตรทอง, ศกลรัตน์ วรอุไร, หนึ่งธิดา โสภณ, กัญญ์ณรัณ วงศ์ขจรไกล, ลภัสลัล จิรเวชสุนทรกุล หรือ วิศรุต หิมรัตน์ เป็นต้น
เค้าโครง.
6/16 ร้ายบริสุทธิ์ เป็นละครที่เล่าเรื่องราวของเพื่อนมัธยม ม.6/16 โรงเรียนศาสตราวิทย์ ซึ่งเป็นโรงเรียนชายล้วน โดยจะมีเนื้อหาเกี่ยวกับเรื่องใกล้ตัวของวัยรุ่น ทั้งเรื่องครอบครัว เพื่อน และความรัก และยังสอดแทรกเนื้อหาเกี่ยวกับเหตุการณ์บ้านเมืองที่เกิดขึ้นในเวลานั้นเข้าไปด้วย จึงทำให้ละครเรื่องนี้ได้รับความนิยมเป็นอย่างมาก เพราะเปรียบเสมือนตัวกลางระหว่างวัยรุ่น ครอบครัว และครู ต่อมาในปี พ.ศ. 2541 ก็ได้กลายเป็น น้องใหม่ร้ายบริสุทธิ์ ที่เล่าเรื่องราวของวัยรุ่นกลุ่มเดิมในการใช้ชีวิตภายในรั้วมหาวิทยาลัย โดยมีตัวละครรุ่นใหม่เพิ่มเข้ามามากมาย แทนตัวละครบางตัวก็ได้ปิดตัวลง
ในปี พ.ศ. 2556 เนื้อเรื่องก็ได้กลับมายังรั้วมัธยมของโรงเรียนอารยะวิทย์ ซึ่งยังคงมีตัวละครบางตัวที่ยังปรากฎอยู่ โดยจะบอกเล่าเรื่องราวของวัยรุ่นในโรงเรียนสหศึกษา แต่ยังคงสอดแทรกด้วยเหตุการณ์ต่าง ๆ ที่เกิดขึ้นอย่างตามทันยุคสมัยอยู่เช่นเดิม เมื่อเดือนมกราคม พ.ศ. 2561 ทีมงานได้จัดทำตอนพิเศษ "I AM YOU สู้เพื่อฝัน" พร้อมกับปรับเปลี่ยนชื่อละครเป็น น้องใหม่ร้ายบริสุทธิ์ เดอะซีรีส์ ซึ่งพูดถึงตัวละครที่ชื่อ "ยู" ศิลปินฝึกหัดจากเกาหลีใต้ที่ถูกส่งตัวกลับบ้าน น้าชายของเขาจึงพยายามหาวิธีปลุกพลังของยูขึ้นมาอีกครั้ง ด้วยการส่งยูไปดูแลวงดนตรีโนเนมของนักเรียนโรงเรียนอารยะวิทย์ ซึ่งต่อมาเขาก็เข้าใจและเรียนรู้ถึงความฝันและความต้องการของตัวเองว่าคืออะไรกันแน่
เกร็ด.
ตัวละครที่ปรากฏในน้องใหม่ร้ายบริสุทธิ์ยาวนานที่สุด ได้แก่ ปักเป้า (แสดงโดย อรรถพล เทศทะวงศ์) ซึ่งปรากฏตัวตั้งแต่ปลายปี พ.ศ. 2546 ในฐานะสมาชิกแก๊งมังกร ของโรงเรียนอัจฉริยวิทย์ และได้กลายเป็นเด็กนักเรียนของโรงเรียนอารยะวิทย์ จนถึงปี พ.ศ. 2559 และ ราดหน้า (แสดงโดย ต่อ เตชธุวานันท์) ปรากฏตัวในปี พ.ศ. 2551 จนกระทั่งละครปิดตัวไปตอนปลายปี พ.ศ. 2561
อิซากายะ

อิซากายะ (; โรมาจิ: "Izakaya") เป็นประเภทของบาร์ญี่ปุ่นอย่างง่ายที่ให้บริการเครื่องดื่มแอลกอฮอล์และอาหารว่าง อิซากายะเป็นสถานที่เรียบง่ายสำหรับการดื่มหลังเลิกงาน คล้ายกับผับของอังกฤษหรือของไอร์แลนด์, บาร์ตาปัส (tapas) ของสเปน, ร้านเหล้า (saloon) หรือทาเวิร์นของชาวอเมริกัน
คำว่า "อิซากายะ" เป็นคำประสมระหว่าง อิรุ ("iru", "อยู่") และ ซากายะ ("zakaya", "ร้านสาเก") ซึ่งชี้ให้เห็นว่าอิซากายะมีต้นกำเนิดมาจากร้านสาเกที่อนุญาตให้ลูกค้าสามารถนั่งในร้านเพื่อดื่มได้ ในบางครั้ง อาจเรียกอิซากายะว่า "อากาโจจิง" ("akachōchin", "โคมแดง") ในบทสนทนาประจำวัน จากโคมไฟกระดาษที่ตั้งอยู่หน้าร้าน
การพัฒนาของอิซากายะในระดับเต็มเริ่มต้นช่วงยุคเอโดะ (ค.ศ. 1603–1867) ร้านขายเหล้าจากที่เคยขายแอลกอฮอล์ตามน้ำหนัก ผู้คนเริ่มดื่มแอลกอฮอล์ขณะกำลังยืน หลังจากนั้นอิซากายะต่าง ๆ เริ่มใช้ถังสาเกทำเป็นม้านั่งให้แก่ลูกค้า และค่อย ๆ เริ่มห้บริการอาหารทานเล่นอย่างง่ายที่เรียก ซากานะ (sakana) นักประวัติศาสตร์ Penelope Francks ชี้ให้เห็นถึงการพัฒนาของอิซากายะในประเทศญี่ปุ่น โดยเฉพาะอย่างยิ่งในเอโดะและอิซากายะตามท้องถนนตลอดประเทศว่าเป็นเครื่องบ่งชี้ถึงการเติบโตของความนิยมการดื่มสาเกในฐานะสินค้าบริโภคในช่วงท้ายศตวรรษที่ 18 ใน ค.ศ. 1962 อิซากายะในโตเกียวปรากฏในข่าวต่างประเทศ หลังโรเบิร์ต เอฟ. เคนเนดีรับประทานอาหารที่นั่นระหว่างการประชุมกับผู้นำแรงงานญี่ปุ่น ในเดือนกรกฎาคม ค.ศ. 2018 อิซากายะและร้านเหล้าเล็ก ๆ หรือสิ่งก่อสร้างอื่นในทำนองเดียวกันได้รับยกเว้นจากกฎหมายการห้ามสูบบุหรี่ภายในร้านที่ผ่านร่างโดยสภานิติบัญญัติแห่งชาติและถูกบังคับใช้อย่างเป็นทางการตั้งแต่เดือนเมษายน ค.ศ. 2020
อิซากายะมักได้รับการเปรียบเทียบว่าคล้ายกับทาเวิร์นหรือผับ แต่ยังมีความแตกต่างอยู่ในหลายประการ ขึ้นอยู่กับอิซากายะแต่ละร้าน ลูกค้าอาจนั่งบนเสื่อทาตามิและรับประทานอาหารบนโต๊ะที่ตั้งอยู่ต่ำลงไปตามวิถีญี่ปุ่นดั้งเดิม หรืออาจนั่งบนเก้าอี้และรับประทานบนโต๊ะ อิซากายะหลายร้านมอบทางเลือกให้ทั้งสองรวมถึงการนั่งติดบนบาร์ หรือบางร้านอาจเปิดในรูปแบบของ "ทาจิ-โนมิ" (tachi-nomi) ซึ่งแปลตรงตัวว่า "ดื่มขณะยืน" โดยปกติแล้ว ลูกค้าตะได้รับโอชิโบริ ("oshibori", "ผ้าเปียก") เพื่อทำความสะอาดมือ ผ้าจะชุบให้เย็นในหน้าร้อนและชุบให้ร้อนในหน้าหนาว ตามด้วยอาหารเรียกน้ำย่อยเล็ก ๆ ที่เรียกโอโตชิ (otōshi) ในพื้นที่โตเกียว หรือสึกิดาชิ (tsukidashi) ในพื้นที่โอซากะ-โคเบะ นอกจากนี้ยังเป็นธรรมเนียมปฏิบัติท้องถิ่นและมักถูกรวมเข้ากับใบเสร็จค่าอาหารแทนที่ค่าเข้าร้าน
วิชยวาฑะ

วิชยวาฑะ (อักษรโรมัน: Vijayawada, ชื่อเดิม เบซาวาดา; Bezawada) เป็นนครใหญ่สุดอันดับสองของรัฐอานธรประเทศ เป็นศูนย์กลางการปกครองของอำเภอเอ็นทีอาร์และมีพื้นที่รวมถึงบางส่วนของอำเภอกฤษณะ วิชยวาฑะตั้งอยู่บนฝั่งแม่น้ำกฤษณา และห้อมล้อมด้วยเทือกเขาฆาฏตะวันออก ในทางภูมิศาสตร์ถือว่าตั้งอยู่ตรงจุดกึ่งกลางของรัฐอานธรประเทศ วิชยวาฑะเป็นศูนย์กลางด้านการค้า การเมือง วัฒนธรรม และการศึกษาของรัฐอานธรประเทศ และเป็นหนึ่งในเขตเมืองที่เติบโตเร็วที่สุดของอินเดีย
วิชยวาฑะยังถือเป็นหนึ่งในเมืองศักดิ์สิทธิ์ในคติฮินดู ด้วยเป็นที่ตั้งของกนกทุรคามนเทียรซึ่งบูชาพระแม่ทุรคา รวมถึงยังเป็นเมืองที่จัดพิธีปุษกรมของแม่น้ำกฤษณา มีตำนานเล่าขานว่าอรชุนในมหาภารตะเคยสวดบูชาบนยอดเขาในเมืองและได้รับพรจากพระศิวะเพื่อรับปศุปตาสตระที่นำไปรบชนะสงครามที่กุรุเกษตร ชื่อวิชยวาฑะเป็นภาษาเตลูกูแปลว่าดินแดนแห่งชัยชนะ ซึ่งมาจากความเชื่อว่าพระแม่ทุรคาปราบอสูรมหิศาสูรได้ที่นี่ โดยคำว่า "วิชย" แปลว่าชัยชนะ และ "วฆิก" แปลว่าดินแดน ในอดีต วิชยวาฑะเคยใช้ชื่อเมืองว่า ราเชนทรโจฬปุระ (Rajendra Chola Pura) ในสมัยจักรวรรดิโจฬะ และเปลี่ยนมาเป็น เบซาวาดา (Bezawada) ในสมัยของบริติชราช ก่อนจะเป็นวิชยวาฑะในที่สุด
วัดถ้ำเขาปรางค์

วัดถ้ำเขาปรางค์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนิคมลำนารายณ์ อำเภอชัยบาดาล จังหวัดลพบุรี 
แต่เดิมบริเวณนี้เรียกว่า "เขาล้อมฟาง" จนเมื่อประมาณ พ.ศ. 2516 หลวงพ่อสุวัฒน์ คัมภีร์ปัญโญ (เจ้าอาวาสของวัดเขาปรางค์ในปัจจุบัน) เป็นลูกศิษย์ของหลวงพ่อลี ธัมมธโร วัดอโศการาม ได้ธุดงค์มาถึงที่นี่และเห็นว่าที่นี่เหมาะสมกับการปฏิบัติธรรม สมควรแก่การสร้างวัดขึ้น จนตั้งเป็นวัดเมื่อวันที่ 12 กุมภาพันธ์ พ.ศ. 2531 ได้รับพระราชทานวิสุงคามสีมาเมื่อวันที่ 23 กันยายน พ.ศ. 2539
จุดเด่นของวัดคือพระพุทธรูปปางปฐมเทศนา หรือ ปางแสดงธรรมจักร ขนาดกว้าง 32 เมตร สูง 56 เมตร อยู่ในพระอิริยาบถนั่งขัดสมาธิ พระหัตถ์ขวายกขึ้น จีบนิ้วเป็นรูปวงกลม พระหัตถ์ซ้ายยกขึ้นประคอง มีเครื่องประกอบเป็นวงล้อธรรมจักรและฉัตรด้านบนสุด สร้างขึ้นเมื่อ พ.ศ. 2557 โดยมีบันไดพญานาคเจ็ดเศียรให้ขึ้นไปชมวิวบริเวณลานรอบฐานองค์พระ นอกจากนั้นวัดยังมี "เจดีย์เก้ายอด" หรือ "นวโลกุตระเจดีย์" ที่เป็นพระเจดีย์ที่ประดิษฐานพระบรมสารีริกธาตุและอัฐิธาตุของพระคณาจารย์สายกรรมฐานอยู่บนยอดเจดีย์
แม่น้ำโออิราเซะ

แม่น้ำโออิราเซะ (; โรมาจิ: "Oirasegawa"; : "โออิราเซงาวะ") เป็นแม่น้ำทางทิศตะวันออกของจังหวัดอาโอโมริ ประเทศญี่ปุ่น เป็นทางน้ำสายเดียวที่ไหลออกจากทะเลสาบโทวาดะ ไหลไปทางทิศตะวันออกผ่านชุมชนสำคัญ ได้แก่ โทวาดะ โรกูโนเฮะ โออิราเซะ และฮาจิโนเฮะ ก่อนออกสู่มหาสมุทรแปซิฟิก ส่วนต้นน้ำมีทิวทัศน์งดงามเป็นแหล่งท่องเที่ยวทางธรรมชาติที่สำคัญในเขตอุทยานแห่งชาติโทวาดะ-ฮาจิมันไต
คาซิยาบาด

คาซิยาบาด (อักษรโรมัน: Ghaziabad; [ɣaːziːaːbaːd̪]) เป็นนครในรัฐอุตตรประเทศ และเป็นนครในภูมิภาคราชธานีแห่งชาติ ศูนย์กลางการปกครองของอำเภอคาซิยาบาด และหนึ่งในเมืองใหญ่สุดของรัฐอุตตรประเทศด้วยประชากรราว 1,729,000 คน องค์การเทศบาลคาซิยาบาดแบ่งเขตการบริหารเป็นห้าเขต ได้แก่ เขตนคร, กาวีนคร (Kavi Nagar), วิชัยนคร (Vijay Nagar), โมหันนคร (Mohan Nagar) และ วสุนธร (Vasundhara) คาซิยาบาดมีการเชื่อมต่อทางรางและเป็นแหล่งเชื่อมต่อสำคัญของการขนส่งทางรางในอินเดียเหนือ 
คาซิยาบาดได้รับสมญาว่าเป็น "ประตูสู่รัฐอุตตรประเทศ" ในปี 2011 คาซิยาบาดได้รับการจัดอันดับเมืองที่เติบโตเร็วที่สุดในโลกเป็นอันดับสอง
ปิมปรี-จิญจวัฑ

ปิมปรี-จิญจวัฑ (อักษรโรมัน: Pimpri Chinchwad) เป็นนครปริมณฑลบนขอบทางเหนือของนครปูเณ รัฐมหาราษฏระ ประเทศอินเดีย ตั้งอยู่ที่ความสูงจากระดับน้ำทะเล 590 เมตร (1,940 ฟุต) ปิมปรี-จิญจวัฑเป็นที่รู้จักจากอุตสาหกรรมรถยนต์และเทคโนโลยีสารสนเทศ
ทำเนียบนายกรัฐมนตรีญี่ปุ่น

ทำเนียบนายกรัฐมนตรี (; โรมาจิ: "Sōri Daijin Kantei") เป็นสถานที่ทำงานและบ้านพักอย่างเป็นทางการของนายกรัฐมนตรีญี่ปุ่น มักเรียกอย่างสั้นว่า "คันเต" (官邸, "kantei")
นอกจากเป็นสำนักงานหลักและบ้านพักของนายกรัฐมนตรี ทำเนียบยังใช้สำหรับหัวหน้าเลขาธิการคณะรัฐมนตรี, สถานที่ในการจัดการประชุมของคณะรัฐมนตรี และศูนย์จัดการภาวะวิกฤตแห่งชาติในทำเนียบนายกรัฐมนตรีอีกด้วย
ประวัติศาสตร์.
ทำเนียบหลังแรก.
จากวิวัฒนาการของสภานิติบัญญัติแห่งชาติหลังการฟื้นฟูเมจิและการริเริ่มตำแหน่งนายกรัฐมนตรีญี่ปุ่นใน ค.ศ. 1885 ก่อให้เกิดความต้องการถึงทำเนียบนายกรัฐมนตรีอย่างเป็นทางการ ด้วยแรงกระตุ้นของนายกรัฐมนตรีทานากะ กิอิจิ ทำเนียบหลังแรกเสร็จสิ้นในวันที่ 18 มีนาคม ค.ศ. 1929 ก่อสร้างด้วยแบบอย่างสถาปัตยกรรม (architectural style) แบบศิลปะตกแต่ง (art deco) และสถาปัตยกรรมลัทธิสำแดงพลังอารมณ์ (expressionist architecture) ซึ่งมีชื่อเสียงตั้งแต่ยุคไทโชตอนท้ายจนถึงยุคโชวะตอนปลาย อีกทั้งยังได้รับอิทธิพลอย่างมากจากสถาปัตยกรรมของแฟรงก์ ลอยด์ ไรต์ โดยเฉพาะอย่างยิ่งการออกแบบของเขาสำหรับโรงแรมอิมพีเรียลโฮเทลโตเกียวที่สอง ทำเนียบหลังแรกออกแบบโดย มูราจิ ชิโมโมโตะ อัครมหาเสนาบดีกระทรวงพระคลังมหาสมบัติ (ปัจจุบันกระทรวงการคลัง) มีรายงานว่านายกรัฐมนตรีทานากะอุทานว่า "นี่มันเหมือนร้านกาแฟเลยว่าไหม" เมื่อเห็นทำเนียบหลังแรก
จนถึงช่วง ค.ศ. 1990 อาคาร หลังเก่าเริ่มคับแคบและไม่มีประสิทธิภาพ จึงมีการปรับปรุงภายในใหม่ ในปัจจุบัน อดีตทำเนียบนายกรัฐมนตรีเป็นที่รู้จักกันในชื่อ "บ้านพักส่วนนายกรัฐมนตรี" (総理公邸, "Sōri Kōtei")
ทำเนียบหลังที่สอง.
ทำเนียบห้าชั้นหลังใหม่ถูกสร้างใน ค.ศ. 2002 ถัดจากทำเนียบหลังเก่าพร้อมเนื้อที่กว้าง 2.5 เท่าจากทำเนียบหลังเดิม ทำเนียบหลังใหม่มีการติดตั้งแผงโซลาเซลล์และระบบเก็บกักน้ำฝนเพื่อลดผลกระทบทางสิ่งแวดล้อม ทำเนียบหลังใหม่เริ่มใช้เป็นครั้งแรกในเดือนเมษายน ค.ศ. 2002
ตลาดน้ำอโยธยา

ตลาดน้ำอโยธยา เป็นตลาดน้ำตั้งอยู่ที่ตำบลไผ่ลิง อำเภอพระนครศรีอยุธยา จังหวัดพระนครศรีอยุธยา ตั้งอยู่ในบริเวณชุมชนอโยธยา นอกเกาะเมืองอยุธยา ที่เดียวกับปางช้างอโยธยาข้างวัดมเหยงคณ์ มีเนื้อที่ 60 ไร่ ถือเป็นตลาดน้ำที่ใหญ่ที่สุดในจังหวัดพระนครศรีอยุธยา ตลาดเปิดให้บริการอย่างเป็นทางการเมื่อวันที่ 2 พฤษภาคม พ.ศ. 2553 โดยเปิดทำการทุกวัน
ตลาดน้ำแบ่งเป็นพื้นที่ส่วนต่าง ๆ ประกอบด้วยร้านค้า 249 ร้าน เรือขายอาหาร 50 ลํา ตลาดนัดชุมชนวิถีไทยมากกว่า 40 ร้าน สินค้ากลุ่มหนึ่งตำบล หนึ่งผลิตภัณฑ์ มีการนำชื่ออำเภอทั้งหมดของจังหวัดพระนครศรีอยุธยามาตั้งเป็นอาคารสถานที่ เช่น ตลาดบางซ้ายเป็นตลาดเครื่องจักสาน ตลาดบางบาลเป็นตลาดขนมและของฝาก ตลาดบางปะหันเป็นตลาดที่ขึ้นชื่อของขนมโรตี ตลาดเสนาเป็นตลาดกุ้งสดและปลาเผา เป็นต้น มีกิจกรรมเช่นนั่งเรือชมตลาด แสดงละครอิงประวัติศาสตร์ ให้อาหารปลา ป้อนอาหารแพะและควาย เป็นต้น
มิรชา อิสมายิล

เซอร์ มิรชา มุฮัมมัด อิสมายิล อามีนูลมูลก์ (อักษรโรมัน: Sir Mirza Muhammad Ismail Amin-ul-Mulq, KCIE, OBE; 24 ตุลาคม 1883 – 5 มกราคม 1959) เป็นรัฐบุรุษชาวอินเดียผู้ดำรงตำแหน่งดีวาน (นายกรัฐมนตรี) แห่งราชอาณาจักรไมสูรุ, รัฐมหาราชาชัยปุระ และ รัฐมหาราชาไฮเดอราบาด
ดีวานแห่งตราวานกอร์ ซี.พี. รามสวามี อิเยร์เรียกขานอิสมายิลว่าเป็น "หนึ่งในบุคคลที่ฉลาดที่สุดในอินเดีย" และมิตรสหายคนสำคัญ ซี.วี. รามัน ระบุว่า "ความเข้าถึงตัวได้ง่ายและเสน่ห์ส่วนตัวเซอร์มิรชาควบคู่มากับความรู้เชิงลีกของเขาและสัมผัสแห่งมนุษย์และวัฒนธรรมที่ปราดเปรื่องของเขา ทำให้เขาเป็นผู้ปกครองที่ยิ่งใหญ่และประสบความสำเร็จมากเหลือเกิน"
เบิร์ด ทเวนตี้ทู

เบิร์ด ทเวนตี้ทู (BIRD 22) เป็นอัลบั้มลำดับที่ 18 ของเบิร์ด - ธงไชย แมคอินไตย์ ออกวางจำหน่ายในวันที่ 22 กรกฎาคม พ.ศ. 2565 โดยจำนวน 10 เพลง ซึ่งมีนักแต่งเพลงร่วมงานมากมาย เช่น ดี้ - นิติพงษ์ ห่อนาค, เป๋า - กมลศักดิ์ สุนทานนท์, ตู๋ - ปิติ ลิ้มเจริญ, ครูสลา คุณวุฒิ, ป๊อด - ธนชัย อุชชิน, แอ้ม - อัจฉริยา ดุลยไพบูลย์, อิทธิพงศ์ กฤดากร ณ อยุธยา (ต้า-พาราด็อกซ์) เป็นต้น รวมถึงได้นำเพลงอื่นที่มีอยู่เดิมของจีเอ็มเอ็ม แกรมมี่ มาขับร้องใหม่ในรูปแบบของเบิร์ดอีก 2 เพลง ในโอกาสครบรอบ 40 ปี ของจีเอ็มเอ็ม แกรมมี่ ในปี พ.ศ. 2566
รายชื่อเพลง.
ต่อไปนี้เป็นรายชื่อเพลงในอัลบั้มเบิร์ด ทเวนตี้ทู
ซิงเกิลที่จัดทำมิวสิควีดีโอ.
มากองรวมกันตรงนี้ เผยแพร่ เมื่อวันที่ 22 มิถุนายน พ.ศ. 2565 เป็นการรวมตัวกันของนักร้องนักดนตรี ได้แก่ สุดเขต จึงเจริญ (เอก ซีซันไฟฟ์) แต่งเนื้อร้องและทำนอง, ฟองเบียร์ - ปฏิเวธ อุทัยเฉลิม เป็นผู้ดูแลเนื้อเพลง (Lyrics Director), มุขเอก จงมั่นคง เป็นโปรดิวเซอร์, รัฐ พิฆาตไพรี (รัฐ แทททูคัลเลอร์) เป็นมือกีตาร์, นรเทพ มาแสง (นอ พอส) เป็นมือเบส, อริญชย์ ปานพุ่ม (เล็ก ทีโบน) เป็นมือกลอง, วิชญ วัฒนศัพท์ (โหน่ง The Photo Sticker Machine) เป็นมือคีย์บอร์ด และวงซีซันไฟฟ์ร่วมร้องคอรัส
ลำไยลองกอง เผยแพร่ เมื่อวันที่ 22 กรกฎาคม พ.ศ. 2565 คำร้องโดย ประติมากรรม น้ำแข็ง ทำนองและเรียบเรียงโดย ธนา ลวสุต
ทดลองใช้ (เพลงประกอบซีรี่ส์ ฮอร์โมน วัยว้าวุ่น) เผยแพร่ เมื่อวันที่ 27 ตุลาคม พ.ศ. 2565 คำร้องโดย ปณต คุณประสริฐ ทำนองโดย ปราการ ไรวา เรียบเรียงโดย คชภัค ผลธนโชติ สำหรับมิวสิควีดีโอเพลงนี้มี พัชราภา ไชยเชื้อ ร่วมแสดง
ฟ้อนทั้งน้ำตา เผยแพร่ เมื่อวันที่ 1 มีนาคม พ.ศ. 2566 ตั้งชื่อเพลงโดย ครูสลา คุณวุฒิ คำร้องโดย ธนชัย อุชชิน เรียบเรียง/Producer วิชญ วัฒนศัพท์, The Photo Sticker Machine โดยเพลงฟ้อนน้ำตาได้ถูกจัดทำมิวสิควิดิโอนำเสนอภายใต้โครงการ THAI 5F SOFT POWER ของกระทรวงวัฒนธรรม เพื่อเป็นการยกระดับงานวัฒนธรรมผ่านสื่อสร้างสรรค์ต่าง ๆ เช่น สื่อเพลง และสื่อบุคคลที่มีอิทธิพลในการถ่ายทอดสู่สาธารณชน ซึ่งนำเสนอเรื่องราวของ 5F ประกอบด้วย อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival)
ซิงเกิลที่จัดทำ LYRICS VIDEO.
เพลงที่ไม่มีใครฟัง เผยแพร่ เมื่อวันที่ 22 เมษายน พ.ศ. 2565 ประพันธ์คำร้องโดย นิติพงษ์ ห่อนาค และสุวัธชัย สุทธิรัตน์ ประพันธ์ทำนองพร้อมเรียบเรียงเสียงประสาน 
ใจบันดาลแรง แรงบันดาลใจ เผยแพร่ เมื่อวันที่ 22 สิงหาคม พ.ศ. 2565 ประพันธ์คำร้อง/ทำนอง โดยกมลศักดิ์ สุนทานนท์และ ปิติ ลิ้มเจริญ เรียบเรียงเสียงประสาน โดย วิชญ วัฒนศัพท์ 
ฝนตกไหม เผยแพร่ เมื่อวันที่ 29 สิงหาคม พ.ศ. 2565 ประพันธ์คำร้องพีรพล เอี่ยมจำรัส, กฤตย์ จีรพัฒนานุวงศ์ ทำนอง Three Man Down เรียบเรียงเสียงประสาน โดย ปณต คุณประเสริฐ
เก็บ เผยแพร่ เมื่อวันที่ 6 กันยายน พ.ศ. 2565 ประพันธ์คำร้อง/ทำนอง อิทธิพงศ์ กฤดากร ณ อยุธยา (ต้า Paradox) เรียบเรียงเสียงประสาน โดย เปรื่องวุฒิ นิกรกิตติโกศล (เปียว)
วัดอินทาราม (จังหวัดฉะเชิงเทรา)

วัดอินทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองตีนนก อำเภอบ้านโพธิ์ จังหวัดฉะเชิงเทรา โดยมีเจ้าอาวาสรูปปัจจุบันคือ พระครูอินทพัฒนประสุต (สำเริง)
วัดอินทาราม หรือที่ประชาชนนิยมเรียกว่า วัดทด เริ่มสร้างเมื่อ พ.ศ. 2408 ซึ่งมีนายสิน นาเทศ ชาวตำบลหนองตีนนก อำเภอบ้านโพธิ์ เป็นผู้มอบที่ดินเพื่อสร้างวัด จำนวน 8 ไร่ 2 งาน และได้รับอนุญาตให้สร้างวัดเมื่อ พ.ศ. 2439 เนื้อที่ที่ได้รับพระราชทานวิสุงคามสีมา กว้าง 40 เมตร ยาว 80 เมตร ได้รับพระราชทานวิสุงคามสีมาครั้งหลังเมื่อวันที่ 31 กรกฎาคม พ.ศ. 2546
ภายในวัดได้ให้ราชการตั้งโรงเรียนในที่ดินของวัด ก่อตั้งเมื่อ พ.ศ. 2464 โดยอาศัยศาลาการเปรียญของวัดเป็นที่เรียน
วัดกองก๋อย

วัดกองก๋อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกองก๋อย อำเภอสบเมย จังหวัดแม่ฮ่องสอน ปัจจุบันมีพระอธิการชยุธ ชวนปญฺโญ เจ้าอาวาส
วัดกองก๋อยสร้างเมื่อ พ.ศ. 2409 โดยท้าวอ้าย ปิ่นญาติ ได้ชักชวนญาติพี่น้องและคนในหมู่บ้านกองก๋อยช่วยกันสร้างวัดขึ้นมา มีกุฏิไม้เล็ก ๆ ห้องสุขา ศาลาไม้ และกำหนดเขต ทำแนวรั้ววัด คิดพื้นที่ประมาณ 5 ไร่ 2 งาน ชื่อ "กองก่อย" คงเพี้ยนมาจากคำว่า "กองกลอย" เนื่องจากพื้นที่นี้ตั้งแต่อดีตถึงปัจจุบัน ชาวบ้านได้ ขุดหาหัวกลอย ออกมาขายให้พ่อค้า จะต้องทำมาขายที่หมู่บ้านกองก๋อยแห่งนี้ ภายหลังชื่อหมู่บ้านเพี้ยนมาเป็นบ้านกองก๋อย เมื่อสร้างวัดก็ตั้งชื่อวัดตามชื่อหมู่บ้าน
ภายในวัดกองก๋อยมีต้นโพธิ์ที่ใหญ่ที่สุดในจังหวัดแม่ฮ่องสอนขนาด 9 คนโอบ (ลำต้นเดียว) ความสูงประมาณ 30 เมตร แผ่กิ่งก้านสาขาร่มรื่น สวยงามมาก คาดว่ามีอายุประมาณ 600–700 ปี มีเจดีย์บรรจุพระบรมสารีริกธาตุ เป็นเจดีย์สร้างใหม่ กว้าง 9 เมตร ยาว 9 เมตร สูง 32 เมตร (ทรงสุโขทัย) เริ่มสร้างเมื่อ พ.ศ. 2553 มีประเพณีปี๋ใหม่เมือง (สงกรานต์) โดยคณะศรัทธาไปหาตัดต้นไม้ในป่า ที่มีง่าม นำมาค้ำต้นโพธิ์ภายในวัด
คาเกงาวะ

คาเกงาวะ  เป็นนครในจังหวัดชิซูโอกะ มีขนาดพื้นที่ 265.69 ตารางกิโลเมตร และมีจำนวนประชากร 117,925 คน ในปี 2019
ลักษณะภูมิศาสตร์.
คาเกงาวะตั้งอยู่บนที่ราบชายฝั่งทางทิศตะวันตกเฉียงใต้ของจังหวัดชิซูโอกะ ติดกับมหาสมุทรแปซิฟิกทางทิศใต้ มีลักษณะแนวยาว วัดระยะทางจากทิศเหนือถึงทิศใต้ได้ 30 กิโลเมตร และทิศตะวันออกถึงทิศตะวันออกได้ 16 กิโลเมตร มีอาณาเขตติดกับชุมชนโดยรอบ ได้แก่ ฟูกูโรอิ ชิมาดะ โมริ คิกูงาวะ และโอมาเอซากิ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เกาะพนัก

เกาะพนัก เป็นเกาะในความดูแลของอุทยานแห่งชาติอ่าวพังงา ตั้งอยู่ในตำบลคลองเคียน อำเภอตะกั่วทุ่ง จังหวัดพังงา
เกาะพนักเป็นเกาะขนาดใหญ่ มีถ้ำลอดซึ่งเป็นถ้ำทะเลที่เกิดจากแรงกัดเซาะของคลื่นจนทะลุเป็นโพรงเข้าไปเป็นถ้ำ ภายในมีหินงอก หินย้อย มีแอ่งน้ำตกขนาดเล็กเป็นชั้น ๆ ลดหลั่นกันอยู่ในถ้ำ บางถ้ำมีความสูงกว่าระดับน้ำ จึงต้องใช้วิธีปีนขึ้นไป แต่บางแห่งต้องใช้เรือแคนูพายเข้าไปเท่านั้น ภายในเกาะมีถ้ำหลายถ้ำได้แก่ "ถ้ำค้างคาว" หรือ "ถ้ำแบท" เข้าได้เฉพาะช่วงน้ำลง มีระยะทางประมาณ 100 เมตร และมีแสงส่องถึง "ถ้ำโกงกาง" สามารถเดินเข้าไปได้เมื่อน้ำลงต่ำสุดเท่านั้น พื้นของถ้ำเป็นเลนปนทรายแข็ง ความยาวถ้ำประมาณ 100 เมตร ด้านในมืด ถ้ำไอศกรีม ถ้ำนาค ถ้ำแก้ว ถ้ำปีน และถ้ำที่มีลักษณะเป็นทะเลอยู่ภายใน
เกาะแก้วใหญ่

เกาะแก้วใหญ่ หรือ เกาะแก้วพิสดาร เป็นเกาะในตำบลราไวย์ อำเภอเมืองภูเก็ต จังหวัดภูเก็ต หากมองจากบริเวณปลายแหลมพรหมเทพจะเห็นเกาะเป็นรูปหัวใจ ห่างจากฝั่งหาดราไวย์ 3 กิโลเมตร นั่งเรือจากหาดราไวย์ใช้เวลาประมาณ 15 นาที
เกาะมีชาวบ้านอาศัยอยู่จำนวนหนึ่งและมีชายหาดเล็ก ๆ อยู่ด้านหน้าเกาะ มีรอยพระพุทธบาทรอยที่ 5 จำนวน 2 รอย มีพระพุทธรูปองค์ใหญ่ด้านหน้าของเกาะ ริมทะเลซึ่งกำหนดให้เป็นเขตอภัยทาน มีสัตว์ทะเลชนิดต่าง ๆ อาศัยอยู่สมบูรณ์ ไม่ว่าจะเป็นหอยน้ำพริก ปูตาก นอกจากนั้นยังเป็นที่ตั้งของสำนักสงฆ์เกาะแก้วพิสดารตั้งโดยหลวงพ่อเสือ
ปรารถนา สัชฌุกร

ปรารถนา สัชฌุกร (เกิด 6 กรกฎาคม พ.ศ. 2505) ชื่อเล่น กล้วย เป็นนักแสดงและผู้จัดละครชาวไทย เป็นพี่น้องฝาแฝดกับ ปาริฉัตร ไพรหิรัญ หรือ ปาริฉัตร สัชฌุกร
ประวัติ.
ปรารถนา สัชฌุกร หรือ ปรารถนา ตันติพิพัฒน์ ชื่อเล่น กล้วย เกิดวันที่ 6 กรกฎาคม พ.ศ. 2505 เป็นพี่น้องฝาแฝดกับ ปาริฉัตร ไพรหิรัญ หรือปาริฉัตร สัชฌุกร (ก้อย) นักแสดงหญิงชาวไทยเช่นกัน ถือว่าเป็นคู่พี่น้องฝาแฝดคู่แรก ๆ ในวงการบันเทิงไทย บิดารับราชการทหารเรือ มารดาเป็นคุณครู และเป็นนักเขียน ใช้นามปากกาว่า ๒๔๕
จบการศึกษาชั้นประถมและมัธยมที่โรงเรียนเซนต์ฟรังซีสซาเวียร์คอนแวนต์ 
เริ่มต้นเข้าวงการบันเทิงจากการถ่ายแบบและถ่ายโฆษณา ผลงานโฆษณาที่มีชื่อเสียงคือ โฆษณาเป๊บซี่ จากนั้นจึงเริ่มเข้าสู่วงการแสดง มีผลงานแรกคือละครเรื่อง เขี้ยวพิษ และรับงานแสดงเรื่อยมา โดยช่วงแรกมักรับบทนางเอกหรือบทดีเป็นส่วนใหญ่ ก่อนที่ภายหลังจะผันมารับบทสมทบ
แม้จะเป็นแฝดเหมือน แต่จุดสังเกตของปรารถนา และ ปาริฉัตร คือ ปรารถนาจะมีหน้าที่กลมกว่า ขณะที่ปาริฉัตรหน้าจะเรียวเล็กกว่า และมีดวงตาที่คมดุ
ด้านชีวิตส่วนตัวสมรสกับ รอน บรรจงสร้าง นักแสดงชาย เมื่อพฤษภาคม 2537 โดยไม่มีบุตรด้วยกัน ปัจจุบันผันตัวมาเป็นผู้จัดละครร่วมกับสามี
ผลงาน.
ละครโทรทัศน์.
5692
อิรูมะ

อิรูมะ  เป็นนครในจังหวัดไซตามะ ประเทศญี่ปุ่น มีขนาดพื้นที่ 44.69 ตารางกิโลเมตร ประชากร 147,166 ใน ค.ศ. 2021
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โรงพยาบาลเบรมาร์

โรงพยาบาลเบรมาร์  เป็นโรงพยาบาลเอกชนที่ใหญ่ที่สุดแห่งหนึ่งของประเทศนิวซีแลนด์ ซึ่งมีเจ้าของโดยกองทุนการกุศลเบรมาร์ ที่ตั้งอยู่ในฮามิลตัน ประเทศนิวซีแลนด์ โดยมีสถานประกอบการที่แยกจากกันและไม่เกี่ยวข้องกันคือโรงพยาบาลเบรมาร์ในเนลสัน ประเทศนิวซีแลนด์ ซึ่งให้บริการดูแลจิตเวชระยะยาวสำหรับเด็ก
โรงพยาบาลแห่งนี้ได้รับการก่อตั้งขึ้นใน ค.ศ. 1926 และย้ายจากถนนเลกใน ค.ศ. 2009
โรงพยาบาลตั้งอยู่บนถนนเฮาโป เมลวิลล์ ประเทศนิวซีแลนด์ โดยดำเนินการผ่าตัดและทางการแพทย์ 10,000 ครั้งต่อปี กระทั่งเริ่มให้บริการตรวจคัดกรองมะเร็งลำไส้ใน ค.ศ. 2014 ครั้นใน ค.ศ. 2015 ได้มีเตียง 85 เตียง, ห้องบรรยายแปดห้อง และหน่วยส่องกล้องสองยูนิต ตลอดจนเป็นโรงพยาบาลเอกชนแห่งแรกในประเทศนิวซีแลนด์ที่ให้บริการการตรวจระบบทางเดินอาหารโดยการส่องกล้องที่ติดอัลตราซาวด์ และเป็นโรงพยาบาลแห่งแรกในออสตราเลเซียที่ติดตั้งเครื่องมือสร้างภาพความละเอียดสูงพิเศษในห้องผ่าตัด ซึ่งช่วยให้สามารถขยายขอบเขตของการผ่าตัดช่องท้องด้วยวิธีผ่านกล้อง
โรงพยาบาลนี้ได้รับการกล่าวว่าค่าธรรมเนียมที่เรียกเก็บ "มีความสมเหตุสมผลมาก และมีเหลือที่เราทำจะกลับไปที่โรงพยาบาล หรือกิจกรรมการกุศลที่เราทำ เช่น การจัดหาการผ่าตัดฟรี รวมถึงสนับสนุนแพทย์และพยาบาลกับการศึกษาต่อเนื่อง"
แผนระยะยาวที่เสนอโดยสภานครฮามิลตันจะเกี่ยวข้องกับการเพิ่มเรตอีก 355,400 ดอลลาร์ ประกอบกับการเปลี่ยนผ่านจากระบบการประเมินมูลค่าที่ดินไปเป็นระบบการประเมินมูลค่าทุน ซึ่งพอล เบนเนต ผู้บริหารระดับสูงกล่าวว่าจะก่อให้เกิดปัญหาอย่างมาก ซึ่งอัตราบิลรายปีของโรงพยาบาลอยู่ที่ 52,550 ดอลลาร์ใน ค.ศ. 2014–2015
โรงพยาบาลนี้เริ่มแผนขยายมูลค่า 20 ล้านดอลลาร์ใน ค.ศ. 2015 โดยได้รับแรงหนุนจากความต้องการศัลยศาสตร์ออร์โทพีดิกส์จากประชากรสูงอายุ
สิ่งอำนวยความสะดวก.
โรงพยาบาลมีเตียงให้บริการ 85 เตียงในโรงพยาบาลทั้งสองแห่ง
ภัทรา ทิวานนท์

ภัทรา ทิวานนท์ ชื่อเล่น กิ่ง (ชื่อเดิม สุภัทรา วรรณทิวานนท์) เป็นนักแสดง นักร้องชาวไทย เกิดที่เมืองไทยแล้วจึงไปอาศัยอยู่ที่สหรัฐอเมริกา เมื่ออายุ 9 ขวบ ในปี พ.ศ. 2525 ภัทรากลับมาเมืองไทย และเข้าวงการภาพยนตร์โดยแสดงเรื่อง "แรงรัก" 
ภัทรา ทิวานนท์ ชื่อเล่น กิ่ง (ชื่อเดิม สุภัทรา วรรณทิวานนท์) หรือ สุภัทรา ทิวานนท์ เป็นนักแสดง นักร้องหญิงชาวไทย ร้องเพลงในแนวลูกทุ่ง เกิดที่เมืองไทยและไปอยู่สหรัฐอเมริกาตอน 9 ขวบ ในปี พ.ศ. 2525 กลับมาเมืองไทย และเข้าวงการภาพยนตร์โดยแสดงเรื่อง "แรงรัก" 
ช่วงแรกภัทราเป็นนักแสดงในสังกัดสีบุญเรืองฟิล์ม ภายหลังเริ่มหันมาร้องเพลงในแนวลูกทุ่ง โดยครั้งหนึ่งเคยร้องเพลงจนเกิดเป็นลมกลางเวที 7 สีคอนเสิร์ต ภัทรออกอัลบั้มจำนวนหลายชุด ซึ่งส่วนใหญ่เป็นเพลงเก่านำมาขับร้องใหม่ โดยภัทรา นอกจากอัลบั้มเดี่ยวแล้ว ภัทรายังเคยออกอัลบั้มคู่กับ สุรชาติ สมบัติเจริญ (อัลบั้ม คู่รักเพลงร้อน) อีกด้วย
ทรู ไอคอน ฮอลล์

ทรู ไอคอน ฮอลล์  เป็นศูนย์ประชุมและโรงมหรสพอเนกประสงค์ในโครงการไอคอนสยาม ตั้งอยู่ที่ชั้น 7 ของอาคารศูนย์การค้า บริหารงานโดยเครือสยามพิวรรธน์ ซึ่งร่วมทุนกับทรู คอร์ปอเรชั่น ประกอบด้วยโถงประชุมขนาดใหญ่และห้องประชุมขนาดย่อย โดยเคยเป็นสถานที่จัดงานสำคัญต่าง ๆ เช่น การประกวด/แข่งขัน, งานแสดงสินค้า และงานที่จัดโดยภาครัฐ เป็นต้น
ประวัติ.
ทรู ไอคอน ฮอลล์ (ชื่อเดิม: ทรู ไอคอนสยาม ฮอลล์) เป็นศูนย์ประชุมหลักภายในศูนย์การค้าไอคอนสยาม บริหารงานโดย บริษัท สยามอัลไลแอนซ์ แมเนจเม้นท์ จำกัด ในเครือสยามพิวรรธน์ ซึ่งเป็นผู้บริหารรายเดียวกันกับพารากอน ฮอลล์ ในโครงการสยามพารากอน โดยร่วมลงทุนกับทรู คอร์ปอเรชั่น 
ทรู ไอคอน ฮอลล์ เป็นหนึ่งในองค์ประกอบสำคัญของโครงการไอคอนสยาม ใช้งบประมาณก่อสร้าง 2,000 ล้านบาท มีพิธีเปิดเมื่อวันที่ 8 พฤศจิกายน พ.ศ. 2562 พร้อมกับการฉลองครบรอบ 1 ปี ของไอคอนสยาม
องค์ประกอบ.
ทรู ไอคอน ฮอลล์ มีพื้นที่รวม 12,000 ตารางเมตร ประกอบด้วยพื้นที่สำคัญ ได้แก่ โถงประชุมหลัก จำนวน 2 โถงเชื่อมต่อกัน พื้นที่ 2,775 ตารางเมตร โดยมีที่นั่งส่วนหนึ่งเป็นแบบพับเก็บได้ และเพดานติดตั้งหลอดไฟแอลอีดี, ห้องประชุมย่อย จำนวน 14 ห้อง และ สุราลัยฮอลล์ โถงประชุมรอง พื้นที่ 1,200 ตารางเมตร โดยสามารถเชื่อมต่อไปยังนภาลัยเทอร์เรซ, พิมานเทอร์เรซ และเดอะ พินนาเคิล ที่อยู่ใกล้เคียงได้อีกด้วย
การใช้งาน.
ทรู ไอคอน ฮอลล์ เคยเป็นสถานที่ในการจัดกิจกรรมต่าง ๆ เช่น มิสยูนิเวิร์สไทยแลนด์ ในปี 2563 และ 2565, การแข่งขัน พียูบีจี เนชันส์ คัพ 2022, เดอะเฟซเมนไทยแลนด์ ซีซัน 3, พิธีประสาทปริญญาบัตรของวิทยาลัยเทคโนโลยีสยาม และมหาวิทยาลัยสยาม, งานวันสตรีไทย ประจำปี 2565, เทคซอส โกลบอล ซัมมิท 2022, การแสดง "หมู่ 2" โดยอุดม แต้พานิช, งานซีเนเอเชีย 2022, ดิสนีย์ อิน คอนเสิร์ต อะ เมจิคัล เซเลเบรชัน 2022, เบบี้เมทัล เวิลด์ ทัวร์ 2023, โทตี้มิวสิกอวอร์ดส์ 2023, 2024, 2025 และคมชัดลึก อวอร์ด ครั้งที่ 20 เป็นต้น
วัดราษฎร์ศรัทธาธรรม (จังหวัดพระนครศรีอยุธยา)

วัดราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลไม้ตรา อำเภอบางไทร จังหวัดพระนครศรีอยุธยา ที่ดินตั้งวัดเนื้อที่ 16 ไร่ 3 งาน พื้นที่ตั้งวัดเป็นที่ราบลุ่มอยู่ริมลำคลองถูกน้ำท่วมทุกปี
วัดราษฎร์ศรัทธาธรรมสร้างขึ้นประมาณ พ.ศ. 2440 ชาวบ้านเรียก วัดคลองเก่า โดยมีพระอุปัชฌาย์เล็ก ฐิตสีโล ร่วมกับชาวบ้านสร้างวัดนี้ ต่อมาท่านได้สร้างวัดสง่างามและวัดกกแก้วบูรพา เสร็จแล้วกลับมาถึงมรณภาพที่วัดนี้ วัดได้รับพระราชทานวิสุงคามสีมาวันที่ 16 มกราคม พ.ศ. 2518 เขตวิสุงคามสีมา กว้าง 40 เมตร ยาว 60 เมตร ทางวัดได้เปิดสอนพระปริยัติธรรม พ.ศ. 2482 มีโรงเรียนประถมศึกษาของทางราชการตั้งอยู่ในที่ดินวัดด้วย
อาคารเสนาสนะที่สำคัญ ได้แก่อุโบสถ กว้าง 6 เมตร ยาว 18 เมตร สร้างเมื่อ พ.ศ. 2519 โครงสร้างคอนกรีตเสริมเหล็ก ศาลาการเปรียญกว้าง 15 เมตร ยาว 23 เมตร สร้างเมื่อ พ.ศ. 2440 หอสวดมนต์กว้าง 9 เมตร ยาว 14 เมตร สร้างเมื่อ พ.ศ. 2447 กุฏิสงฆ์จำนวน 9 หลัง เป็นอาคารไม้ ปูชนียวัตถุที่สำคัญ ได้แก่ พระประธานในอุโบสถ ขนาดพระเพลากว้าง 2 ศอก 9 นิ้ว พร้อมด้วยพระอัครสาวก พระพุทธรูปทรงเครื่องลายดอกพิกุล ศิลปะรัตนโกสินทร์ตอนต้น อายุกว่า 200 ปี และรอยพระพุทธบาทจำลอง ด้านพระเกจิชื่อดังคือหลวงปู่พล ถาวโร มีชื่อเสียงในด้านวิชาการสักยันต์ และ ปลุกเสกเครื่องราง
ทำเนียบประธานาธิบดี

ทำเนียบประธานาธิบดี (หรือ Presidential residence) เป็นอาคารที่พักประจำตำแหน่งของประธานาธิบดีในบางประเทศ ทำเนียบประธานาธิบดีบางแห่งเคยเป็นพระราชวังของระบอบกษัตริย์ที่ล่มสลาย และแปรสภาพมาสู่ระบอบสาธารณรัฐ ทำเนียบประธานาธิบดีบางแห่งเป็นอดีตที่พำนักของข้าหลวงว่าราชการอาณานิคมหรือข้าหลวงว่าราชการส่วนภูมิภาค ซึ่งแปรสภาพมาเป็นรัฐเอกราช
สะพานเจริญราษฎร์ 32

สะพานเจริญราษฎร์ 32 ตั้งอยู่บนถนนกรุงเกษมข้ามคลองมหานาค และขนานกับคลองผดุงกรุงเกษมด้วยส่วนหนึ่ง อยู่ในท้องที่เขตป้อมปราบศัตรูพ่าย กรุงเทพมหานคร
ประวัติ.
สะพานเจริญราษฎร์ 32 เป็นสะพานที่สร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2455 (ร.ศ. 131) เป็นสะพานที่ 2 ในบรรดาสะพานชุดเจริญ บริเวณที่สร้างสะพานเจริญราษฎร์นี้เคยเป็นที่ตั้งของสะพาน 100 ปี ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเนื่องในพระราชพิธีสมโภชพระนครครบ 100 ปี 
ต่อมาสะพานนี้ชำรุด พระบาทสมเด็จพระมงกุฎเกล้าเจ้าอยู่หัวจึงโปรดให้สร้างสะพานใหม่ขึ้นแทน โดยทรงพระกรุณาโปรดเกล้าฯ พระราชทานพระราชทรัพย์ประจำพระชนมวารประจำปี 2454 ให้กรมสุขาธิบาลสร้างเป็นอนุสรณ์ในการเฉลิมพระชนมพรรษาและเพื่อประโยชน์แก่สาธารณชน และพระราชทานนามว่า "สะพานเจริญราษฎร์ 32" เนื่องจากทรงพระกรุณาโปรดเกล้าฯ ให้สร้างในคราวเฉลิมพระชนมพรรษา 32 พรรษา พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินทรงประกอบพิธีเปิด เมื่อวันที่ 31 ธันวาคม พ.ศ. 2455
สถาปัตยกรรม.
สะพานสร้างด้วยคอนกรีตเสริมเหล็ก ขนาดกว้าง 10.73 เมตร ยาว 30 เมตร สูงจากระดับน้ำธรรมดาถึงท้องสะพาน 2 เมตร ที่มุมสะพานทั้ง 4 ด้านเป็นเสาสะพานปูนปั้นรูปนาค 5 เศียรตั้งอยู่บนแท่นปูนสี่เหลี่ยม เป็นศิลปะไทยแบบประยุกต์ ที่ฐานแท่นสี่เหลี่ยมที่รองรับนาคนั้นตกแต่งด้วยการทำปูนปั้นเป็นรูปใบไม้ มีแผ่นโลหะอักษรพระบรมนามาธิไธยย่อ ว.ป.ร. อยู่กลางรัศมี ประดับอยู่กลางพังพานของเศียรนาค 
ลูกกรงราวสะพานเป็นปูนภายในมีแกนเหล็ก โดยมีการตกแต่งลูกกรงราวสะพานด้วยปูนปั้นลักษณะคล้ายกลีบบัวที่ส่วนล่างของลูกกรงดังกล่าว แท่นป้ายชื่อสะพานอยู่กึ่งกลางของราวสะพานทั้ง 2 ฟาก โดยตรงกลางป้ายเขียนว่า "สะพานเจริญราษฎร์ 32 ร.ศ. 131" และเหนือชื่อนั้นมีการตกแต่งด้วยปูนปั้นรูปกาบหอยอยู่ตรงกลาง ส่วนอีก 2 ข้างเป็นปูนปั้นรูปดอกไม้ซึ่งประดับอยู่ที่ส่วนปลายของแนวคิ้วปูนที่ทำเป็นเส้นโค้งเหนือป้ายขื่อ และที่ด้านข้างของป้ายชื่อสะพานทั้ง 2 ด้านมีปูนปั้นเป็นรูปต้นไม้ลักษณะใบคล้ายต้นบอน
ทะเลสาบฮามานะ

ทะเลสาบฮามานะ  เป็นทะเลสาบน้ำกร่อยในจังหวัดชิซูโอกะ เชื่อมต่อกับมหาสมุทรแปซิฟิกทางช่องแคบ เป็นทะเลสาบที่มีขนาดพื้นที่ใหญ่อันดับที่สิบของญี่ปุ่น อาณาเขตติดต่อกับชุมชนใกล้เคียง คือ ฮามามัตสึ และโคไซ
ทะเลสาบมีพื้นที่ 65.0 ตารางกิโลเมตร สามารถเก็บน้ำได้ปริมาตร 0.35 ลูกบาศก์กิโลเมตร มีเส้นรอบวง 114 กม. มีความลึกสุด 16.6 เมตร พื้นผิวเท่ากับระดับน้ำทะเล ต่อมาทะเลสาบได้รับการพัฒนาให้เป็นพื้นที่รีสอร์ท โดยมีกิจกรรมพายเรือเป็นหลัก
ด้านเศรษฐกิจ.
ทะเลสาบฮามานะเป็นแหล่งการค้าปลาไหลญี่ปุ่น โนริ หอยนางรม และตะพาบไต้หวัน ชาวประมงในพื้นที่รับซื้อปลากะพง ปลาเห็ดโคน ปลาลิ้นหมาตาข้างขวา และอื่น ๆ
ซอวอก

ซอวอก  ย่อมาจาก ซอเซมอเนเอเทลอ-ออตแวแอมนีแยเทเคชแวร์  เป็นตำรวจลับและหน่วยสืบราชการลับของอิหร่านในสมัยราชวงศ์ปาห์ลาวี
พระเจ้าชาห์ โมฮัมหมัด เรซา ปาห์ลาวี ทรงตั้งตำรวจลับซอวอกด้วยความช่วยเหลือจากซีไอเอและมอสซาด โดยทำหน้าที่คล้ายตำรวจเกสตาโพของเยอรมนีสมัยนาซี คอยแทรกซึมในวงการต่าง ๆ เพื่อจับกุมฝ่ายตรงข้ามของพระองค์ โดยเฉพาะในกลุ่มนักเรียนนักศึกษา อาจารย์ นักการเมือง และนักหนังสือพิมพ์ ซอวอกขึ้นชื่อในการจับกุมและการทรมานอย่างทารุณ เป็นที่หวาดกลัวของประชาชน แต่ก็ไม่อาจปิดกั้นการเดินขบวนประท้วงที่เกิดในเวลาต่อมาได้
ต่อมาชอพูร์ แบฆทียอร์ นายกรัฐมนตรีคนสุดท้ายของราชอาณาจักรอิหร่านได้สั่งยุบซอวอกลงในช่วงการปฏิวัติอิหร่าน
ในช่วงเวลาหนึ่ง ซอวอกมีสายลับและเจ้าหน้าที่มากถึงประมาณ 5,000 คน โกลอมเรซอ แอฟแฆมี นักวิชาการ ได้ประมาณจำนวนเจ้าหน้าที่ซอวอกไว้ที่ 4,000 ถึง 6,000 คน อย่างไรก็ดี นิตยสาร "ไทม์" ฉบับวันที่ 19 กุมภาพันธ์ พ.ศ. 2522 ก็ระบุว่าองค์การนี้มีสมาชิก 5,000 คนเช่นกัน
เจ้าจอมถนอม ในรัชกาลที่ 5 (บรรจงเจริญ)

เจ้าจอมถนอม เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาของ นายสงวน บรรจงเจริญ และได้เข้าถวายตัวต่อรัชกาลที่ 5
ภายหลังจากพระบาทสมเด็จพระจุลจอมเกล้าเจ้าอยู่หัวเสด็จสวรรคตเมื่อวันที่ 23 ตุลาคม พ.ศ. 2453 เจ้าจอมถนอมจึงได้ย้ายออกมาพำนักอยู่นอกพระราชวังดุสิต และถึงแก่อนิจกรรมเมื่อ 3 กรกฎาคม 2505
สะพานวรเสรษฐ

สะพานวรเสรษฐ เป็นสะพานข้ามคูวัดเบญจมบพิตร คูเดียวกับสะพานพระรูป สะพานถ้วย และสะพานงา แต่ไม่ได้อยู่ในสะพานชุดเดียวกัน สะพานนี้อยู่นอกรั้ววัดบนถนนนครปฐมที่มาจากหน้าทำเนียบรัฐบาล สิ้นสุดที่หน้าวัดเบญจมบพิตรดุสิตวนารามราชวรวิหาร ข้ามคูวัดตอนที่จะบรรจบกับคลองเปรมประชากร ตั้งอยู่ในท้องที่แขวงดุสิต เขตดุสิต กรุงเทพมหานคร
ประวัติ.
สะพานวรเสรษฐสร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2444 โดยพระอัยยิกาเธอกรมหลวงวรเสรษฐสุดาทรงบริจาคราชทรัพย์และให้สร้างตามแบบของกรมโยธาธิการ เป็นสะพานหนึ่งในจำนวน 5 สะพานในบริเวณวัดเบญจมบพิตร ได้แก่ สะพานถ้วย สะพานงา และสะพานพระรูป (อยู่ในวัดเบญจมบพิตร) สะพานโสภาคย์ และสะพานวรเสรษฐ (อยู่ด้านหน้านอกวัดเบญจมบพิตร)
กรมศิลปากรประกาศขึ้นเป็นโบราณสถานเมื่อวันที่ 18 มีนาคม พ.ศ. 2518 แต่มิได้กำหนดเขตที่ดิน
สถาปัตยกรรม.
สะพานวรเสรษฐเป็นสะพานคอนกรีตประกอบด้วยเสาด้านละ 4 ต้น ลักษณะเสาเป็นรูปสี่เหลี่ยมปลายหัวเสาตัดตรง ระหว่างเสาคู่กลางประดับด้วยเหล็กหล่อเป็นลวดลายพันธ์ุพฤกษาแบบตะวันตก ขนาดของตัวสะพาน ประมาณ 5.50x9.30 เมตร ที่ราวสะพานด้านทิศตะวันตกมีแผ่นป้าย "สพานวรเสรษฐ" ติดอยู่ 
ราวสะพานฝั่งตะวันตกยังอยู่ในสภาพสมบูรณ์ มีร่องรอยการซ่อมบริเวณหัวเสาของสะพานเป็นบางส่วน ตัวสะพานด้านตะวันออกซึ่งประกอบด้วยเสาคอนกรีตและลวดลายเหล็กหล่อ โดยเสาคอนกรีตต้นด้านเหนือ (ที่ขนาบเหล็กหล่อ) บริเวณหัวเสาชำรุดเหลือเพียงครึ่งเดียวแต่ยังคงปรากฎร่องรอยของรูสำหรับเสียบเดือยของเหล็กหล่ออยู่ สำหรับตัวสะพานส่วนที่ต่อจากเสาต้นดังกล่าวทรุดตัวไปทางตะวันออก (ด้านคลองแยก) เกิดเป็นรอยแยกขาดจากตัวเสาบริเวณผนังดีรอยร้าว ส่วนเสาสะพานต้นด้านใต้สภาพหัวเสาหลุดและตกลงไปในคลอง (ยังเห็นอยู่ในคลอง) ส่วนลูกกรงที่เป็นลวดลายเหล็กหล่อขาดหายไปเหลือเพียงส่วนฐานของลายซึ่งอยู่ในสภาพถูกตัดและขาดในระดับเดียวกัน
คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

คณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง  เป็นคณะทันตแพทยศาสตร์ของ สถาบันเทคโนโลยีพระจอมเกล้าเจ้าคุณทหารลาดกระบัง เป็นโรงเรียนทันตแพทย์ลำดับที่ 17 ของประเทศ สถาปนาขึ้นเมื่อวันที่ 25 มีนาคม 2564 จัดการเรียนการสอนโดยใช้หลักสูตรนานาชาติ โดยได้ลงนามบันทึกข้อตกลงความร่วมมือทางวิชาการและรับมอบนวัตกรรมทางการแพทย์ ร่วมกับ คณะทันตแพทยศาสตร์ มหาวิทยาลัยมหิดล ปัจจุบันได้ผ่านการรับรองหลักสูตรทันตแพทยศาสตรบัณฑิตจากทันตแพทยสภาแล้ว 
การศึกษา.
หลักสูตรทันตแพทยศาสตรบัณฑิต หลักสูตรนานาชาติ  ของคณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เป็นหลักสูตร 6 ปี 
ทำเนียบคณบดี.
รายนามคณบดีคณะทันตแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง มีดังต่อไปนี้